На жаль, тэхнічныя прычыны вымушаюць нас прыводзіць звесткі ў асноўным пра мужчынскіх прадстаўнікоў родаў. Уключэнне ў табліцы ўсіх жанчын прывяло б да павелічэння іх памераў удвая. Карыстацца такімі табліцамі было б нязручна. Таму жаночыя асобы знайшлі месца толькі ў тых выпадках, калі шлюбныя адносіны мелі выключна важнае палітычнае ці маёмаснае значэнне, ці калі справа ідзе пра такіх славутых асоб, як Ефрасіння Полацкая і да т. п. Па гэтых жа прычынах не паказаны і асобы, якія памерлі ў дзіцячым ці юнацкім узросце і не адыгрывалі самастойнай ролі.